Fibroblastos NIH/3T3 en cultivo celular
As **células 3T3** son unha liña celular establecida en 1962 polos científicos do Departmento de Patoloxía da Escola de Medicina da Universidade de Nova York George Todaro e Howard Green. A liña celular 3T3 converteuse na liña celular de fibroblastos estándar. Todaro e Green obtiveron orixinalmente as células 3T3 dun tecido embrionario de rato albino Swiss.

Nomenclatura
------------

O nome '3T3' é unha abreviación en inglés de *"3-day transfer, inoculum 3×105 cells"* (transferencia de 3 días, inóculo de 3×105 células). Esta liña celular foi establecida orixinalmente a partir de células fibroblásticas embrionarias primarias de ratos que foron cultivados por un protocolo denominado 'protocolo 3T3'. As células fibroblásticas embrionarias primarias de rato eran transferidas (de aí o "T") cada 3 días (o primeiro "3"), e inoculadas a un valor de densidade de 3×105 células por 20 cm2 de placa (o segundo "3") continuamente. As células espontaneamente inmortalizadas cunha velocidade de crecemento estable foron establecidas despois de 20 a 30 xeracións en cultivo e despois chamadas células '3T3'. Unha das liñas actuais é a "3T3-L1".

Características
---------------

As Swiss 3T3 poden ser inhibidas polo temazepam e outras benzodiazepinas. Estas células son tamén inhibidas por contacto. As células son sensibles á formación de focos do virus do sarcoma e da leucemia. As células 3T3 poden ser transformadwas co virus SV40 e outros poliomavirus.

### Expresión

A lisofosfatidilcolina (lyso-PC) induce a actividade da AP-1 e a actividade da c-jun N-terminal quinase (JNK1) por medio dunha vía independente da proteína quinase C.

### Citoxenética

As células de rato 3T3 son hipertriploides. O seu número modal de cromosomas é 68, que aparece no 30% das células. ´Poden aparecer ploidías máis altas a unha taxa moito menor do 2,4%.

Usos
----

As células 3T3 utilízanse a miúdo no cultivo de queratinocitos, xa que as células 3T3 segregan factores de crecemento favorables para esta tipo de células.

Notas
-----

1. ↑  Todaro, GJ; Green, H (1963). "Quantitative studies of the growth of mouse embryo cells in culture and their development into established lines". *J. Cell Biol.* (17): 299–313. doi:10.1083/jcb.17.2.299.
2. ↑  3T3 Cell Line - an overview - ScienceDirect Topics
3. 1 2 3 4  NIH 3T3 Cell Line Origins, Characteristics, Expression, and Cytogenetics

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Células 3T3 Modificar a ligazón no Wikidata*** |

### Ligazóns externas

* Entrada de Cellosaurus para NIH 3T3
* Entrada de Cellosaurus para 3T3-Swiss albino
* Entrada de Cellosaurus para 3T3-L1
* Nikon MicroscopyU Digital Video Gallery: 3T3 Cell Motility - a set of films of 3T3 cells in culture

|  |  |
| --- | --- |
| Control de autoridades | 
* Wd: Q68153243
* MAG: 2776746612

 |

|  |  |
| --- | --- |
| Identificadores | 
* MeSH: D016475
* MeSH: A11.251.210.100

 |

---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---